Komisjoni määrus (EMÜ) nr 736/89,

16. märts 1989,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 20/89, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

tariifi- ja statistikanomenklatuuri komitee ei ole eesistuja määratud tähtaja jooksul oma arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. märts 1989

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 4, 6.1.1989, lk 19.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

+++++ TIFF +++++

1.Keha ülaosa katmiseks ettenähtud kerge avar silmkoerõivas (100 % puuvilla, keskmiselt vähemalt 10 silmust sentimeetri kohta ühes suunas), mis ulatub vööst allapoole ning millel on eest osaliselt avatav ja vasak pool üle parema suletav nööpkinnisega kraeta ümarkaelus. Rõival on avarad lühikesed palistatud otstega varrukad. Palistatud alumise serva kummalgi küljel on umbes 6 cm pikkused lõhikud. Kaeluses on silmkoekangast kant. Seljal on kaelusest allapoole ulatuv poolringikujuline sisepasse. (Vt foto nr 395) | 61051000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 61 õigusmärkusega 4 ning CN-koodide 6105 ja 61051000 sõnastusega |

+++++ TIFF +++++

2.Keha ülaosa katmiseks ettenähtud avar silmkoeline või heegeldatud rõivas (100 % puuvilla, keskmiselt vähemalt 10 silmust sentimeetri kohta ühes suunas), mis ulatub vööst allapoole. Rõival on eest osaliselt avatav ja nööpkinnisega parem pool üle vasaku suletav kraeta ümarkaelus ning pikad varrukad. Rõiva kaelus, varrukaotsad ja alumine serv on palistatud. (Vt foto nr 394) | 61061000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 61 õigusmärkusega 4 ning CN-koodide 6106 ja 61061000 sõnastusega. Vt ka CN-koodi 6106 selgitavat märkust särkide ja särkpluuside kohta |

+++++ TIFF +++++

3.Keha ülaosa katmiseks ettenähtud kerge avar fassonglõikeline silmkoerõivas (100 % puuvilla, keskmiselt vähemalt 10 silmust sentimeetri kohta ühes suunas), mis ulatub vööst allapoole ning millel on eest osaliselt avatav ja nööpkinnisega parem pool üle vasaku suletav avar kraeta ümarkaelus. Rõivas on varrukateta ning selle kaelusesse ja käeaukudesse on õmmeldud silmkoekangast kant. Rõiva alumine serv on palistatud. (Vt foto nr 396) | 61061000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 61 õigusmärkusega 4 ning CN-koodide 6106 ja 61061000 sõnastusega. Vt ka CN-koodi 6106 selgitavat märkust särkide ja särkpluuside kohta |

--------------------------------------------------